Þjónustumiðstöð Biskupsstofu stendur fyrir kirkjutorgi í safnaðarheimili Háteigskirkju þriðjudaginn 27. ágúst kl. 17.15 . „ Þetta er nýjung sem felst í því að þau sem koma að kirkjustarfi með einum eða öðrum hætti segja frá störfum sínum og verkefnum “ , segir sr. Sigfús Kristjánsson , verkefnastjóri á fræðslu - og kærleiksþjónustusviði kirkjunnar . „ Spennandi nýjungar verða örugglega kynntar og svo brýnum við hvert annað til dáða með því sem vel hefur reynst “ , bætir hann við . Mikilvægt er að áliti sr. Sigfúsar að fólk sem er í forsvari fyrir ýmsa kirkjulega starfsemi segi frá störfum sínum og kynni þau fyrir þeim sem starfa á öðrum kirkjulegum vettvangi . „ Allt er þetta sami vettvangurinn þegar upp er staðið og þannig fræðir hver annan og þá vita allir hvað aðrir eru að fást við í kirkjunni , “ segir sr. Sigfús . „ Auk þess bætir þetta liðsheildina . “ Kirkjutorgið er kærkomin leið fyrir fólk í kirkjulegu starfi til að kynnast því betur en áður sem félög , hópar , stofnanir , ráð og sambönd , hafa á sinni könnu :